# *Referat generalforsamling Bornholms Jagtudvalg 2018*

Følgende var mødt*: Steen Friis, Tage Ipsen, Thor Grønbech, Hans-Jørgen Hessner, Henrik Pihl, Orla Hansen, Finn Kristoffersen, Lars Folkmann, Søren Schov, Henning Finne, Lise Pedersen, Hans Jørgen Brandt, Knud Kofoed, Henrik Frost Rasmussen*

Ad 1 **Valg af dirigent**

Orla Hansen blev valgt. Dagsorden blev godkendt. Indkaldelse til generalforsamling var iflg. vedtægterne, dog afholdt i april måned.

Finn Kristoffersen repræsenterede Rønne Jagtudvalg (8013 + 8014 + 8015)

De foreninger der samarbejder, hhv. Hasle og Rutsker jagtforeninger samt Vestermarie og Nylars jagtforeninger, skal alle indkaldes til generalforsamlingen.

Ad 2 **Beretning om det forgangne jagtår, 2017**

Steen Friis fremlagde beretningen for det forgangne år.

Statistik for årets udbytte og fremmøde til jagterne var blevet tilsendt Steen af medlemmerne på mail. Det af Steen udarbejdede regneark med angivelse af udbytte, antal deltagere og forening **skal** anvendes og fremsendes på mail til Steen inden 1. februar.

Jagtdatoer for det kommende år skal indberettes til Steen inden 1. april. **HUSK** det nu, så Steen kan give datoerne videre til kommunen. Steen har aftalt med Hans Christian Olsen at han får datoerne og vildtstatistik snarest efter dette møde.

Steen har drøftet med Hans Christian Olsen om det er muligt at udøve kystjagt ved kommunens arealer.

Muligheden undersøges og ansøgning udfærdiges senere,

Kommunen ved Hans Christian Olsen afviser at leje jagtretten i Ringebakkerne til buejægerne. Det bør undersøges om vi kan leje jagtretten i Rø præsteskov til buejægerne. Steen Friis søger kommunen om jagtretten.

Arbejdet med at udfærdige en plan for dåvildtjagt pågår nu i hjortevildtgrupperne. Det er nu vi skal komme med en udmelding om hvordan vi ønsker os dåvildtjagten udføres på Bornholm. Steen ønskede emnet taget op under eventuelt.

”Aftale om etablering af Bornholms jagtudvalg” skal ændres og forenkles. Alle overgangsbestemmelser skal fjernes. Henrik Frost Rasmussen udarbejder et forslag der sendes til medlemmerne på mail. Vedtagelsen af de ny vedtægter kan vedtages ved accept på mail til Henrik.

Beretning vedtaget.

Ad 3 **Revideret årsregnskab**

Hans-Jørgen Hessner fremlagde regnskabet.

Regnskabet for 2017 viser et lille underskud på 814,21 kroner. Administrationsgebyret skal hæves fra 100,- kr. til 200,- kr. om året for hver forening.

Regnskabet blev godkendt.

Ad 4 **Indkomne forslag**

Ingen

Ad 5 **Valg til forretningsudvalg.**

For 3 år: Tage Ipsen valgt.

For 1 år: Thor Grønbech valgt som suppleant

**Valg revisorer**

For 2 år: Henning Finne valgt som revisor.

For 1 år: Tim Lambrecht valgt som revisor suppleant.

Forretningsudvalget udgør herefter:

Steen Friis født formand

Henrik Frost Rasmussen født medlem

Hans Jørgen Hessner kasserer valgt 2016 for 3 år

Tage Ipsen sekretær valgt 2018 for 3 år

Lars Folkmann valgt 2017 for 3 år

Henning Finne revisor valgt 2018 for 2 år

Hans Jørgen Brandt revisor valgt 2017 for 2 år

Thor Grønbech suppleant forretningsudvalget for 1 år

Tim Lambrecht suppleant revisor for 1 år

Ad 7 **Eventuelt**

Jagtudvalgets medlemmer fremlagde forskellige ideer til hvordan jagten på dåvildt kan ske. Udvalget enedes om at Steen indkalder til et møde med deltagelse af alle jagtforeningers formænd med kun emnet dåvildtjagt på dagsorden. Mødet skal beslutte et forslag til forvaltning af dåvildt på Bornholm. Straks efter mødet fremsendes forslaget til formanden for hjortevildtgruppen på Bornholm.

Efter mødet er det besluttet at mødet afholdes den 14. maj 2018 kl. 19,00 i Klemensker jagtforenings jagthytte.

Orla Hansen takkede for god ro og orden, og ophævede mødet.

Tage Ipsen

referent